CELEX: 62008CN0347
Language: el
Date: 2008-07-28 00:00:00
Title: Υπόθεση C-347/08: Αίτηση για την έκδοση προδικαστικής αποφάσεως, την οποία υπέβαλε το Landesgericht Feldkirch στις 28 Ιουλίου 2008 — Vorarlberger Gebietskrankenkasse κατά WGV-Schäbische Allgemeine Versicherung AG

25.10.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 272/11
            
         Αίτηση για την έκδοση προδικαστικής αποφάσεως, την οποία υπέβαλε το Landesgericht Feldkirch στις 28 Ιουλίου 2008 — Vorarlberger Gebietskrankenkasse κατά WGV-Schäbische Allgemeine Versicherung AG
   (Υπόθεση C-347/08)
   (2008/C 272/18)
   Γλώσσα διαδικασίας: η γερμανική
   Αιτούν δικαστήριο
   Landesgericht Feldkirch
   Διάδικοι στην υπόθεση της κύριας δίκης
   
      Ενάγον: Vorarlberger Gebietskrankenkasse
   
      Εναγομένη: WGV-Schäbische Allgemeine Versicherung AG
   Προδικαστικά ερωτήματα
   
               1.
            
            
               Έχει η παραπομπή του άρθρου 11, παράγραφος 2, του κανονισμού (ΕΚ) 44/2001 του Συμβουλίου, της 22ας Δεκεμβρίου 2002, για τη διεθνή δικαιοδοσία (1), την αναγνώριση και την εκτέλεση αποφάσεων σε αστικές και εμπορικές υποθέσεις, στο άρθρο 9, παράγραφος 1, στοιχείο β', του κανονισμού αυτού την έννοια ότι φορέας κοινωνικής ασφαλίσεως στον οποίο περιήλθαν εκ του νόμου οι αξιώσεις του αμέσως ζημιωθέντος [άρθρο 332 του νόμου πλαισίου περί ασφαλίσεων (ASVG)] δύναται να ασκήσει αγωγή ευθέως στρεφόμενη κατά του ασφαλιστή ενώπιον του δικαστηρίου του τόπου στον οποίο ο φορέας αυτός έχει την έδρα του, εντός κράτους μέλους, εφόσον επιτρέπεται η άσκηση μιας τέτοιας αγωγής και ο ασφαλιστής έχει την κατοικία του εντός του εδάφους κράτους μέλους;
            
         
               2.
            
            
               Σε περίπτωση καταφατικής απαντήσεως στο πρώτο ερώτημα: Συντρέχει η διεθνής αυτή δικαιοδοσία και στην περίπτωση κατά την οποία ο αμέσως ζημιωθείς δεν έχει, κατά τον χρόνο ασκήσεως της αγωγής, την κατοικία ή τη συνήθη διαμονή του στο κράτος μέλος στο οποίο έχει την έδρα του ο φορέας κοινωνικής ασφαλίσεως;
            
         
      (1)  ΕΕ L 12, σ. 1.